Diari Oficial de la Generalitat Valenciana


Sumari del DOGV 3286, del 15-07-1998 (1998/5711)

ORDRE d’1 de juny de 1998, del conseller de Sanitat, per la qual es convoca el procediment d’avaluació de la continuïtat de distintes direccions de servei i de secció dependents de la Conselleria de Sanitat; convocades per resolucions de 05.06.92 (DOGV núm. 1.810, de 23.06.92), 25.06.93 (DOGV núm. 2.079, de 30.07.93), 08.09.93 (DOGV núm. 2.111, de 27.09.93) i 25.10.93 (DOGV núm. 2.137, de 04.11.93), del director del Servei Valencià de Salut.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3286

Data del DOGV
:   15-07-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/5711


Data del document
:   01-06-1998

Organisme emissor
:   Conselleria de Sanitat

Tipus de document
:   Ordre

ORDRE d'1 de juny de 1998, del conseller de Sanitat, per la qual es convoca el procediment d'avaluació de la continuïtat de distintes direccions de servei i de secció dependents de la Conselleria de Sanitat; convocades per resolucions de 05.06.92 (DOGV núm. 1.810, de 23.06.92), 25.06.93 (DOGV núm. 2.079, de 30.07.93), 08.09.93 (DOGV núm. 2.111, de 27.09.93) i 25.10.93 (DOGV núm. 2.137, de 04.11.93), del director del Servei Valencià de Salut. [1998/5711]
  
L'Ordre de 5 de febrer de 1985 del Ministeri de Sanitat i Consum establí un sistema de promoció als llocs de cap de servei i de secció dels serveis jerarquitzats de les institucions sanitàries de la Seguretat Social. En el seu article nové, es preveu una avaluació específica, a l'efecte de la seua continuïtat al lloc, als seus titulars en acabar el primer i segon quadrienni del seu exercici.
  
El Reial Decret 118/91, de 25 de gener, sobre selecció i provisió de personal estatutari, en la seua disposició transitòria segona determina el procediment mitjançant el qual la comissió d'avaluació, a l'efecte de la seua continuïtat, haurà d'avaluar els caps de servei i secció, nomenats pel sistema regulat en la precitada ordre.
  
Transcorregut el primer quadrienni de les places adjudicades per resolucions de 05.06.92 (DOGV núm. 1.810, de 23.06.92), 25.06.93 (DOGV núm. 2.079, de 30.07.93), 08.09.93 (DOGV núm. 2.111, de 27.09.93) i 25.10.93 (DOGV núm. 2.137, de 04.11.93), del director del Servei Valencià de Salut; es fa necessària la convocatòria del procés d'avaluació específica als titulars d'aquestes.
  
ORDENE
  
Article 1
  
Convocar l'avaluació específica dels caps de servei i de secció de les institucions sanitàries de la Conselleria de Sanitat nomenats pel sistema regulat en l'Ordre de 05.02.85 que han completat un quadrienni al capdavant dels llocs relacionats en l'annex II de la present resolució, d'acord amb les bases que es publiquen en l'annex I d'aquesta.
  
Article 2
  
Els titulars dels llocs de cap de servei i de secció que hagueren complit el primer quadrienni continuaran provisionalment en l'exercici dels seus llocs fins que es publique el resultat de l'avaluació a què aquesta resolució es refereix. Avaluada l'activitat es procedirà a la confirmació o al cessament, en funció del resultat d'aquesta.
  
València, 1 de juny de 1998.
  
El conseller de Sanitat,
  
JOAQUÍN FARNÓS GAUCHÍA
  
ANNEX I
  
Bases
  
Primera
  
Aquesta convocatòria serà notificada als titulars dels llocs sotmesos a avaluació, que figuren relacionats en l'annex II.
  
Segona
  
El titular del lloc de treball objecte d'avaluació disposarà del termini d'un mes, a comptar des de l'endemà de la publicació de la convocatòria en el Diari Oficial de la Generalitat Valenciana, per presentar a la Direcció General de Recursos Humans la documentació següent:
  
a) Memòria explicativa de l'organització, funcionament i activitats de la unitat assistencial que dirigeix, amb inclusió de propostes concretes amb vista a l'actuació i estructuració d'aquesta.
  
b) Currículum professional relatiu al període en què s'ha exercit el lloc que s'avalua.
  
Tercera
  
3.1 En el termini d'un mes a comptar des de l'endemà de la publicació d'aquesta convocatòria, la comissió de direcció de l'hospital a proposta del seu director mèdic, emetrà un informe-proposta motivat sobre la procedència de la continuïtat en el lloc del cap de servei objecte de l'avaluació.
  
3.2 En un termini idèntic, la junta clínica podrà trametre a la comissió de direcció de la institució corresponent un informe motivat sobre la procedència de la continuïtat en el lloc del cap de servei objecte de l'avaluació.
  
Quarta
  
La comissió avaluadora, els membres de la qual seran designats pel conseller de Sanitat, tindrà la composició següent, d'acord amb la disposició transitòria quarta del Reial Decret 118/91, de 25 de gener:
  
President:
  
- director general d'Atenció Especialitzada o càrrec directiu que el delegue.
  
Vocals:
  
- Director territorial o càrrec directiu que el delegue.
  
- Gerent, o si és procedent, director mèdic de la institució corresponent.
  
- Cap de servei de la mateixa especialitat de servei jerarquitzat amb destinació en distinta institució sanitària.
  
- Cap de servei d'una altra especialitat amb destinació en la mateixa institució, nomenat a proposta de la junta tecnicoassistencial.
  
Secretari:
  
- El designa l'autoritat convocadora entre el personal funcionari administratiu i titulació superior amb destinació en les unitats o institucions de la Conselleria de Sanitat. No tindrà vot en qüestions relatives a l'avaluació dels interessats.
  
La relació nominal dels seus membres serà publicada al tauler d'anuncis dels serveis centrals de la Conselleria de Sanitat.
  
Cinquena
  
5.1 Desenvolupament de l'avaluació.
  
a) Exposició memòria i currículum professional.
  
L'interessat exposarà i defendrà davant de la comissió d'avaluació, en sessió pública, un resum de la memòria i del currículum aportats durant un temps màxim de trenta minuts.
  
La memòria explicativa haurà d'avaluar necessàriament els punts següents, referits tots ells al període d'acompliment de la direcció que es tracte:
  
1) Indicadors de l'activitat de la unitat assistencial, com ara ingressos, estada mitjana, ocupació, nombre d'intervencions, nombre d'exploracions complementàries, nombre de consultes, nombre d'interconsultes o altres.
  
2) Projectes dissenyats i posats en marxa sobre organització de la unitat, formació continuada, docència i investigació.
  
3) Nombre de sessions clíniques i temes que s'hi han abordat.
  
4) Participació en comissions de control de qualitat.
  
5) Comunicacions i treballs científics publicats, conferències impartides, així com altres actes rellevants per a la seua formació, tant en el camp de la gestió com en l'assistencial, tot això referent també al període sotmés a avaluació.
  
6) Finalment, hauran de referir-se als plans i projectes que tingueren previst portar a terme en l'àmbit assistencial, de gestió i, si és procedent, de la docència i investigació, en el quadrienni següent, en el cas de renovar-se'ls l'exercici de la direcció.
  
b) Entrevista pública.
  
Els membres de la comissió avaluadora entrevistaran, durant el temps màxim d'una hora i en sessió pública, la persona interessada en relació amb la memòria, el currículum i els informes que estan en l'expedient, a l'efecte del qual l'interessat podrà conéixer-los durant els deu dies hàbils anteriors a tal acte.
  
5.2 La qualificació a atorgar per la comissió, que serà adoptada per la majoria dels seus membres, es concretarà en la proposta favorable o desfavorable a la continuïtat de la persona avaluada.
  
5.3 Sense perjuí de la motivació de la decisió i de la possibilitat que els membres de la comissió puguen incorporar vots particulars a l'acta de la sessió de qualificació, en cas de disconformitat amb aquesta, la comissió farà pública, als taulers d'anuncis de la Conselleria de Sanitat, únicament la qualificació global favorable a la continuïtat o desfavorable a la continuïtat que hagen merescut els professionals avaluats.
  
5.4 L'acta de la sessió de qualificació serà tramesa a la Direcció General de Recursos Humans i la proposta tindrà caràcter vinculant, llevat que s'haguera incorregut en defectes essencials de procediment; el director general de Recursos Humans notificarà individualment la qualificació obtinguda a les persones interessades.
  
Sisena
  
Si l'avaluació de la qualificació és favorable a la continuïtat, la persona interessada serà confirmada en el seu lloc de cap de servei.
  
Setena
  
Al contrari, quan la qualificació siga desfavorable a la continuïtat o, la persona ?interessada renuncie a l'avaluació, aquesta cessarà en el seu lloc de cap de servei i s'incorporarà a plaça de facultatiu especialista en el servei jerarquitzat corresponent. No obstant això, de conformitat amb la disposició addicional de l'Ordre de 5 de febrer de 1985, aquells facultatius que en el moment de publicar-se la mencionada ordre en el Boletín Oficial de l'Estado exercisquen plaça en propietat de cap de departament, cap de servei o cap de secció de les institucions sanitàries de la Seguretat Social, i que per la seua voluntat accedisquen a llocs de cap de servei o de secció d'acord amb el procediment establit en la present ordre, en el cas que deixaren d'exercir el dit lloc seguiran mantenint la mateixa categoria i complement de destinació, establits per a la plaça que ocupaven abans d'accedir al nou sistema.
  
Vuitena
  
Contra la present ordre, i tots els actes administratius que siguen dictats en la seua execució pel director general de Recursos Humans, podrà interposar-se recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats a partir de la publicació de l'acte recorregut, prèvia comunicació a l'òrgan que dictà l'acte impugnat.
  
Contra els actes de la comissió avaluadora, podrà interposar-se recurs ordinari, davant del director general de Recursos Humans, en virtut de l'article 2.1. o) de l'Ordre de 10 de març de 1997 de la Conselleria de Sanitat, en el termini d'un mes comptat a partir de l'endemà de la publicació de la corresponent resolució.
  
ANNEX II
  
Direccions objecte de la present convocatòria
  
Província d'Alacant
  
Hospital Mare de Déu dels Lliris d'Alcoi
  
Del Río Barcenilla, Juan Cirurgia gral. i de l'aparell digestiu
  
 Cap de Secció
  
Hospital General d'Alacant
  
Fernández Latorre, Francisco Radiodiagnòstic
  
 Cap de Servei
  
Climent Barberá, José MA Rehabilitació
  
 Cap de Secció
  
Ferrandis Ballester, Francisco Neurofisiologia clínica
  
 Cap de Secció
  
Hospital Marina Alta de Dénia
  
Madrid Rondón, Salvador Anestèsia i reanimació
  
 Cap de Servei
  
Jover Carrillo, Antonio Traumatologia i C.Ortopèdica
  
 Cap de Servei
  
Hospital General d'Elx
  
García de Burgos Rico, Fernando Cardiologia
  
 Cap de Secció
  
Gómez Corrons, Amparo Hematologia-hemoterapia
  
 Cap de Secció
  
Hospital Vega Baja de Orihuela
  
Cano Luis, Pedro Traumatologia i C. Ortopèdica
  
 Cap de Servei
  
Hospital Clínic Universitari de Sant Joan
  
González Álvarez, Isabel Radiodiagnòstic
  
 Cap de Servei
  
Bertomeu Martínez, Vicente Cardiologia
  
 Cap de Secció
  
Hospital de la Vila Joiosa
  
Hernández Giménez, Miguel A. Radiodiagnòstic
  
 Cap de Servei
  
Gómez Manzano, Ma. Soledad Anestèsia i reanimació
  
 Cap de Servei
  
Laborda Margolles, José M. Otorinolaringologia
  
 Cap de Secció
  
Província de Castelló de la Plana
  
Hospital General de Castelló de la Plana
  
Vila Sánchez, Miguel Anestèsia i reanimació
  
 Cap de Servei
  
Hospital de Vinaròs
  
Bru Pomer, Antonio Traumatologia i c. Ortopèdica
  
 Cap de Servei
  
Salvador Dueso, Pilar Rehabilitació
  
 Cap de Secció
  
Província de València
  
Hospital Francesc de Borja de Gandia
  
Martínez-Pons Navarro, Vicente Anestèsia i reanimació
  
 Cap de Servei
  
Sánchez Cañizares, Pilar Anatomia patològica
  
 Cap de Secció
  
Hospital de Requena
  
Olagüe de Ros, Ramón Radiodiagnòstic
  
 Cap de Servei
  
Checa Ayet, Félix Cirurgia gral. i de l'aparell digestiu
  
 Cap de Servei
  
Hospital de Sagunt
  
Roig Vila, Vicente Cirurgia gral, i de l'aparell digestiu
  
 Cap de Servei
  
Hospital Arnau de Vilanova de València
  
Ruiz del Castillo, Juan Cirurgia gral. i de l'aparell digestiu
  
 Cap de Servei
  
Hospital Doctor Peset de València
  
Barberá Alacreu, Manuel Anestèsia-reanimació
  
 Cap de Servei
  
Sopena Monforte, José Ramón Medicina nuclear
  
 Cap de Servei
  
Dalmau Galofre, José Otorinolaringologia
  
 Cap de Secció
  
Hospital La Fe de València
  
Lloret Llorens, Maximiliano Radiodiagnòstic
  
 Cap de Servei
  
Hospital Lluís Alcanyís de Xàtiva
  
Andrés Figueres, Cristina Anàlisis clíniques
  
 Cap de Secció
  
Grau Segura, Enrique Hematologia-hemoterapia
  
 Cap de Secció
  
Estañ Pérez, Arturo Radiodiagnòstic